3. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 355 της 13/15 Σεπτ. 1983 (ΦΕΚ Α΄ 126) Ρύθμιση θεμάτων σχετικών με τα Τμήματα Επιστήμης Φυσικής Αγωγής και Αθλητισμού των Παν/μίων Αθηνών και Θεσ/νίκης. Έχοντας υπόψη: 1.Τις διατάξεις των άρθρ. 46 (παρ. 2 και 47 (παρ. 2) του Νομ. 1268/1982 «για τη δομή και λειτουργία των Ανωτάτων Εκπαιδευτικών Ιδρυμάτων». 2.Την απόφαση Η. 5421/1982 με τίτλο «ανάθεση αρμοδιοτήτων στους Υφυπουργούς Εθνικής Παιδείας και Θρησκευμάτων» (ΦΕΚ 474 τ.Β΄). 3.Την απόφαση 11355/1982 με τίτλο «ανάθεση αρμοδιοτήτων στους Υφυπουργούς Οικονομικών» (ΦΕΚ 474 τ.Β΄), και 4.Την 597/1983 γνωμοδότηση του Συμβουλίου της Επικρατείας, με πρόταση του Υπουργού Προεδρίας Κυβερνήσεως και των Υφυπουργών Οικονομικών και Εθνικής Παιδείας και Θρησκευμάτων, αποφασίζουμε: Άρθρ.1.-1.Η μετεκπαίδευση και η επιμόρφωση των αποφοίτων της Εθνικής Ακαδημίας Σωματικής Αγωγής (Ε.Α.Σ.Α) και του Παραρτήματός της στη Θεσ/κη πραγματοποιείται στα Τμήματα Επιστήμης Φυσικής Αγωγής και Αθλητισμού με ειδικά εξαμηνιαία προγράμματα στη διάρκεια των δύο εξαμήνων του ακαδημαϊκού έτους ή με ειδικά ταχύρρυθμα προγράμματα στη διάρκεια της θερινής περιόδου ανάμεσα στη λήξη του δευτέρου εξαμήνου ενός ακαδημαϊκού έτους και στην έναρξη του πρώτου εξαμήνου του επόμενου ακαδημαϊκού έτους ή με παρακολούθηση αριθμού εξαμηνιαίων μαθημάτων του προγράμματος σπουδών του αντίστοιχου Τμήματος τα οποία δεν εδιδάχθηκαν καθόλου ή δεν εδιδάχθηκαν επαρκώς κατά τη διάρκεια των σπουδών τους στην ΕΑΣΑ. 2.Τα σχετικά με τις λεπτομέρειες οργάνωσης και πραγματοποίησης των προγραμμάτων αυτών, όπως και τα σχετικά με τον αριθμό αποφοίτων που μπορούν να παρακολουθήσουν κάθε πρόγραμμα, καθορίζονται με απόφαση του Υπουργού Εθνικής Παιδείας και θρησκευμάτων μετά από γνώμη της Γενικής Συνέλευσης του Τμήματος και της Συγκλήτου του οικείου ανωτάτου εκπαιδευτικού ιδρύματος (Α.Ε.Ι.). Άρθρ.2.-1.Η επιτυχής παρακολούθηση των κύκλων μετεκπαίδευσης που αναφέρονται στην παρ. 1 του προηγουμένου άρθρου αποτελεί απαραίτητη προϋπόθεση για την εξομοίωση του τίτλου σπουδών των αποφοίτων της Ε.Α.Σ.Α. και του Παραρτήματός της στη Θεσ/νίκη με το πτυχίο των Τμημάτων Επιστήμης Φυσικής Αγωγής και Αθλητισμού ως τυπικού προσόντος που απαιτείται για επιστημονική και ακαδημαϊκή εξέλιξη. Σελ. 236,02(γ) Τεύχος 1373 Σελ. 60 2.α)Στους σπουδαστές της ΕΑΣΑ και του Παραρτήματός της στην Θεσ/κη, οι οποίοι κατά την έναρξη του ακαδημαϊκού έτους 1983-84 οφείλουν να προσέλθουν σε πτυχιακές εξετάσεις και δεν κατατάσσονται σε έτος σπουδών κατά τα προβλεπόμενα στο άρθρο 7 παρ. 1 του Π.Δ. 107/1983, μετά την επιτυχή περάτωση των πτυχιακών εξετάσεων, χορηγείται πιστοποιητικό σπουδών το οποίο αντιστοιχεί ως προς όλες τις συνέπειες με τον τίτλο σπουδών που χορηγούσαν μέχρι και το ακαδημαϊκό έτος 1982-1983 η Ε.Α.Σ.Α. και το Παράρτημά της στη Θεσ/νίκη. Ο παραπάνω τίτλος σπουδών χορηγείται από το αντίστοιχο Τμήμα, προσυπογράφεται δε από τον Πρόεδρο του Τμήματος και τον Πρύτανη. β)Μετά τη χορήγηση του τίτλου σπουδών οι πτυχιούχοι παρακολουθούν τους κύκλους μετεκπαίδευσης που αναφέρονται στην παρ. 1 του άρθρου αυτού. 31.Β.κα.3 Τμήματα Επιστήμης Φυσικής Αγωγής-Αθλητισμού Άρθρ.3.-1.Οι κατά την έναρξη της ισχύος του παρόντος υπηρετούντες σε μόνιμες οργανικές θέσεις διδακτικού προσωπικού της Ε.Α.Σ.Α και του Παραρτήματός της στη Θεσ/κη εντάσσονται αυτοδίκαια σε μόνιμες θέσεις ειδικού Εκπαιδευτικού Προσωπικού (Ε.Ε.Π.) του αντίστοιχου Τμήματος, στις οποίες μετατρέπονται οι κατεχόμενες από αυτούς θέσεις. «Κατεξαίρεση των διατάξεων του προηγούμενου εδαφίου οι καθηγητές του Κλάδου 13 ανατομικής φυσιολογίας (Νόμ. 817/1978), κάτοχοι διδακτορικού διπλώματος, εντάσσονται αυτοδίκαια σε θέση μόνιμου Λέκτορα, στην οποία μετατρέπεται, δίχως άλλη διαδικασία, η θέση που κατέχουν στην Ε.Α.Σ.Α. Για την περαιτέρω εξέλιξή τους εφαρμόζονται οι μεταβατικές διατάξεις του Νόμ. 1268/1982, όπως ισχύουν κάθε φορά». Το μέσα σε « »εδάφιο προστέθηκε από το Π.Δ. 133/20 Μαρ. -21 Απρ. 1986(ΦΕΚ Α΄ 48) 2.α)Οι εντασσόμενοι σε διάφορες θέσεις Ε.Ε.Π, σύμφωνα με την προηγούμενη παράγραφο, έχουν δικαίωμα να ζητήσουν, μέσα σε αποκλειστική προθεσμία τριών ετών από την έναρξη του ακαδημαϊκού έτους 1983-84, να κριθούν για ένταξη σε θέση Λέκτορα του αντίστοιχου Τμήματος, εφόσον το πεδίο της δραστηριότητάς τους εμπίπτει στα γνωστικά αντικείμενα της Ειδικής προπονησιολογίας, συντρέχουν οι προϋποθέσεις που προβλέπονται από το Π.Δ. 275/1983 με την επιπλέον προϋπόθεση ότι έχει γίνει η εξομείωση του τίτλου σπουδών τους με το πτυχίο των Τμημάτων Επιστήμης Φυσικής Αγωγής και Αθλητισμού.  β)Η σχετική κρίση γίνεται σύμφωνα με τις διατάξεις του άρθρ. 15 το Νομ. 1268/1982 και βασίζεται σε συνεκτίμηση των εξής κριτηρίων: (ι)Αναγνωρισμένο έργο προσφοράς στη Φυσική Αγωγή και τον Αθλητισμό. (ιι)Μεταπτυχιακές σπουδές Πανεπιστημιακού επιπέδου σε σχετική γνωστική περιοχή με αντίστοιχο τίτλο σπουδών. (ιιι)Συγγραφική ή ερευνητική δράση. (ιν)Τουλάχιστον διετής εκπαιδευτική πείρα σε οποιαδήποτε βαθμίδα της εκπαίδευσης στην Ελλάδα ή σε αναγνωρισμένα σχολεία ή ιδρύματα του εξωτερικού. γ)Σε περίπτωση θετικής κρίσης, οι παραπάνω εντάσσονται σε θέσεις Λεκτόρων, στις οποίες και μετατρέπονται οι κατεχόμενες από αυτούς θέσεις Ε.Ε.Π., διέπονται δε από τις διατάξεις των άρθρ. 13. 14, 15, 17 του Νομ. 1268/1982. Η εξέλιξή τους στη βαθμίδα του Επίκουρου Καθηγητή γίνεται κατά τα προβλεπόμενα στις διατάξεις του άρθρ. 14 του Νομ. 1268/82, απαιτεί δε ως απαραίτητη προϋπόθεση την κατοχή διδακτορικού διπλώματος. Άρθρ.4.-Οι κάθε είδους οργανικές θέσεις μη διδακτικού προσωπικού της ΕΑΣΑ και του Παραρτήματός της στη Θεσ/κη μεταφέρονται αντίστοιχα στα Πανεπιστήμια Αθηνών και Θεσ/νίκης, στις οποίες κατατάσσονται οι ήδη υπηρετούντες υπάλληλοι με το βαθμό που κατέχουν. Όσοι από τους υπηρετούντες υπαλλήλους δεν κατέχουν οργανικές θέσεις υπάγονται αντίστοιχα στα Παν/μια Αθηνών και Θεσ/νίκης και εξακολουθούν να διέπονται από το μέχρι σήμερα υφιστάμενο καθεστώς. Άρθρ.5.-(Αντικαθίσταται η παρ. 1 άρθρ. 6 Π.Δ. 107/1983, ΦΕΚ Α΄ 49 , ανωτ. αρίθ. 1). 